
			Hola! Em dic Nelson Kane.

			Per regla general, soc un nen normal i corrent.

			Però sempre que es presenta un problema, em transformo en el 

			Visc en un dipòsit de ferralla amb la mare, l’àvia i el cosí Kenny, també conegut com a col·lega h, el meu company tothora-afamat.

			En Kenny i jo anem a escola plegats, i fa uns quants dies el professor ens va anunciar la cosa més guai de tots els temps… un concurs d’art!

			A en Kenny i a mi ens encanta l’art, i també xalem competint. No vèiem l’hora de començar!

			El nostre professor, el Sr. Fletcher, ens va presentar un artista professional que menaria el concurs.

			Es deia

			En Mocasso ens va demanar que ens poséssim per parelles per al concurs. No et creuràs a qui vaig triar…

			És broma! Em vaig posar amb en Kenny, és clar!

			—Ara que ja heu triat les vostres parelles —va dir en Mocasso—, és hora de crear art que faci patxoca!

			En Mocasso va agitar la mà com si estigués pintant a l’aire.

			—Puc representar la meva llama? —va preguntar en Billy Bob—. Té un rostre més bonic que el de la Mona Lisa.

			—Ningú té un rostre més bonic que la Mona Lisa! —va engegar en Mocasso—. I no pintareu llames; pintareu FABULOSES CRIATURES MÍTIQUES!

			 

			[image: ]

			 

			—Les vostres obres d’art formaran part d’una exposició a l’Ajuntament —va anunciar en Mocasso.

			—Això és èpic —vaig exclamar.

			—Hi ha un premi al millor quadre? —va voler saber la Tiffany.

			—Diners? —va preguntar en Charles.

			—Hamburgueses? —va demanar en Kenny.

			—El premi és més valuós que aquestes punyetes —va dir en Mocasso—. Serà sorpresa.

			 

			[image: ]

			 

			[image: ]

			 

			El timbre de l’escola va sonar i vam recollir els nostres estris.

			—Heu d’escollir la vostra CRIATURA MÍTICA per a demà al matí —va dir en Mocasso—. Penseu EN GRAN. Somieu EN GRAN. Inspireu-me!

			dos

			Aquell vespre, tot sopant, en Kenny i jo vam demanar a la mare i l’àvia si ens podien donar idees per a BÈSTIES MÍTIQUES.

			Com de costum, en Kenny repetia per tercera vegada mentre la resta encara no ens havíem acabat el plat!

			Ja he mencionat que en Kenny SEMPRE té un budell buit?

			—Què me’n dieu, d’un drac? —va preguntar l’àvia.

			—O un [image: ] —va dir la mare—. Sempre he tingut debilitat pels grius.

			—Ah, grius —va fer en Kenny de manera còmplice—. Les potes del davant i el cap són de lleó, i les del darrere són d’àguila.

			—Quasi —va respondre la mare—. Això que has dit… però a l’inrevés.

			—Prefereixo la meva versió —va replicar en Kenny.

			—També podríeu pintar un unicorn —va suggerir l’àvia.

			—O un pegàs —va dir la mare.

			—O un home llop —va afegir l’àvia.

			—Al principi no teníem idees —vaig comentar—. Ara en tenim tantes que no em puc decidir.

			—Necessitem un senyal —va dir en Kenny—. Qualsevol senyal.

			DING-DONG!

			Era el timbre de la porta.

			—El senyal! —va exclamar en Kenny mentre arrencàvem a córrer cap a l'entrada.

			Estàvem tan emocionats que vam obrir la porta alhora! No ens vam endur cap decepció. Era la nostra visitant favorita… La Patty la cartera!

			—Hola, Patty —vaig dir.

			—Quina criatura mítica creus que hauríem de pintar per al nostre concurs escolar d’art? —va deixar anar en Kenny.

			—Jo no en sé gaire, de criatures mítiques —va respondre la Patty—. Però sé que tinc un paquet per a vosaltres dos!

			—M’encanten els paquets! —vaig cridar.

			—En especial si estan adreçats a nosaltres —va afegir en Kenny.

			—Gràcies, Patty! —vam dir a l’uníson.

			En Kenny i jo no podíem esperar, o sigui que vam estripar el sobre allà mateix! Si abans estàvem emocionats, ara estàvem SUPEREMOCIONATS. Era l’últim llibre de la sèrie Pow Pow Pig!

			Vam fer una corredissa fins on eren l’àvia i la mare.

			—Quin meravellós ésser humà de vosaltres dues ens ha comprat el nou llibre de la sèrie Pow Pow? —vaig preguntar.

			—Perquè està a punt de rebre una abraçada IMMENSA! —va afegir en Kenny.

			—Jo no —va respondre l’àvia.

			—Jo tampoc —va dir la mare.

			—I si... I si ha estat una CRIATURA MÍTICA? —va insinuar l’àvia.

			—Qui sigui que hagi estat —va dir en Kenny— és la meva nova persona favorita.

			—Podem fer una pausa de la PLUJA D’IDEES sobre criatures mítiques per llegir el nostre nou llibre? —vaig demanar a la mare.

			—Per part meva sempre tindreu un sí, si es tracta de llegir —va dir la mare.

			—Gràcies, gràcies, gràcies! —va xisclar en Kenny, esverat.

			Vam CÓRRER cap a la nostra habitació tan de pressa com les cames ens van permetre.

			En Kenny i jo estàvem tan entusiasmats amb el nou llibre de la sèrie Pow Pow que vam decidir disfressar-nos dels nostres personatges favorits per llegir-lo!

			—Estem força guapos —va dir en Kenny—, però tinc la sensació que ens falta alguna coseta més…

			Després d’emprovar-nos una varietat d’accessoris, ens vam decidir pels nostres collarets per respirar sota l’aigua.

			—Queden genial! —va exclamar en Kenny.

			El llibre ens va enganxar des de la primeríssima pàgina amb girs d’argument, jocs de paraules i acudits boníssims.

			Quan vam deixar de llegir per agafar aire, en Kenny va preguntar:

			—Recordes quan vam disparar un llibre de la sèrie Pow Pow amb la càmera de personatges de l’àvia i en Pow Pow i la colla van venir al nostre món?

			—Va ser inoblidable —vaig respondre.

			En Kenny va pescar del prestatge la càmera de personatges de l’àvia.

			—Ho tornem a provar? —va dir pensatiu.

			—Ni parlar-ne! —vaig contestar—. Recorda el que va dir l’àvia: només s’ha de fer servir en cas d’emergència.

			—Sí, sí —va dir en Kenny, sospirant, mentre no apartava els ulls del giny.

			—Ves amb compte amb això —el vaig advertir.

			—Relaxa’t! —va exclamar en Kenny, mirant la càmera de personatges de més a prop—, no l’ajustaré a…

			En Kenny va prémer el botó!

			Quan ens en vam voler adonar, en

			tres

			—Aaaaaaaaah!

			En Kenny i jo xisclàvem mentre ens precipitàvem en picat a través dels núvols. El terra era cada vegada més a prop i vam tancar els ulls, convençuts que quedaríem aplanats com una crep!

			En Kenny i jo

			     	quèiem…

			          		quèiem…

			               			quèiem. 

			I vam deixar de caure.

			Algú ens havia agafat al vol! Vam obrir els ulls i no ens podíem creure el que vèiem. Jo era als braços del porc Pow Pow i a en Kenny l’havia atrapat el boc Barry!

			No sabia que tenia un bessó idèntic! —va dir en Barry, que s’havia quedat de pedra.

			—No ben bé. No és el teu bessó —va observar en Pow Pow—. No reconeixes aquestes petites llegendes?

			En Barry va somriure.

			—Nelson! Kenny! Sou vosaltres de debò? He de dir, Kenny, que estàs esplèèèndid!

			Abans que poguéssim respondre, la càmera de personatges va caure del cel.

			—Tornem de seguida! —vaig cridar mentre en Kenny i jo sortíem DISPARATS COM UNA FLETXA per atrapar-la.

			M’havia posicionat a la perfecció per agafar al vol la càmera de personatges, però l’artefacte va xocar amb la branca d’un gran presseguer i va rebotar cap a un llac. En Kenny i jo vam arrencar a córrer cap al llac i vam veure horroritzats com un cap descomunal emergia de l’aigua i agafava la càmera de personatges!

			La criatura ENORME va somriure juganera i tot seguit va [image: ] sota l’aigua.

			—Què redimonis era això?! —va preguntar en Kenny.

			—Ni idea —vaig dir—. Però hem de recuperar la càmera de personatges peti qui peti!

			Mentre em preparava per capbussar-me, en Kenny se’m va quedar mirant, fent-se’n creus.

			—De debò et ficaràs aquí dins per perseguir aquesta criatura?

			—És l’única manera de tornar a casa! —vaig respondre, i m’hi vaig llançar de cap.

			En Kenny em va seguir a contracor.

			El llac era profund i tenebrós, i només podíem distingir-hi la criatura, que era a molta distància davant nostre.

			Quan es va adonar que li anàvem a l’encalç, es va tombar i ens va picar l’ullet! Tot seguit es va allunyar nedant tan ràpid que no vam poder atrapar-la.

			En Kenny i jo vam sortir de l’aigua grimpant, esgarrifats d’haver perdut la càmera de personatges.

			En Pow Pow, la Cha Cha, en Barry i la Kung Fu ens esperaven a la vora del llac.

			—Què hi feu, aquí, parell? —va preguntar la Kung Fu.

			—És una visita sorpresa! —va dir en Kenny—. Que vol dir que estem tan sorpresos com vosaltres de ser aquí!

			—Ens hem transportat sense voler amb la càmera de personatges —vaig explicar.

			—Tot ha estat culpa meva —va fer en Kenny mentre mirava a terra, abatut.

			—Ha estat un accident —vaig dir—. Però hem de recuperar la càmera de personatges d’aquest monstre estrafolari o, si no, no podrem tornar a casa.

			—Mai més! —va afegir el meu cosí, amb cara d’alarmat.

			—En sabem un niu, de no poder tornar a casa —va dir en Pow Pow amb tristesa.

			—Us ajudarem a trobar aquesta daixonses de personatges —va afegir la Cha Cha.

			—Ara almenys ja ens podem treure la roba xopa —va dir en Kenny, estiregassant-se la disfressa de boc Barry.

			—No és una bona idea —va dir en Pow Pow.

			—Al·lucinaran mandonguilles, els animals, si veuen una parella d’humans rondant per aquí —va dir la Kung Fu.

			—Val més que feu veure que sou un de nosaltres! —va dir la Cha Cha.

			—Bé, i on som exactament? —vaig preguntar.

			—A Escòcia —va respondre la Kung Fu—. L’any 1840!

			—Ual·la! —va exclamar en Kenny.

			—No em puc creure que siguem al PASSAT —vaig comentar.

			—T’hi acostumes —va dir la Cha Cha.

			—Tot i que la teca no sempre és per llepar-se’n els dits —va apuntar en Barry—. Això em recorda que tinc moooooolta gana.

			—Jo també! —va fer en Kenny.

			—Nois! —va exclamar la Kung Fu—. Ens hem de concentrar a recuperar la càmera de personatges.

			—Una idea excel·lent —va dir en Pow Pow—. Però el llac és ENORME. El monstre podria ser a qualsevol racó.

			Tots sis vam deambular per la vora del llac fins que vam arribar a un senyal.

			El Castell Est

